CELEX: 32008D0768(01)
Language: ro
Date: 2008-09-30 00:00:00
Title: 2008/768/CE: Decizia Comisiei din 30 septembrie 2008 privind neincluderea Beauveria brongniartii și a permanganatului de potasiu în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin aceste substanțe [notificată cu numărul C(2008) 5106] (Text cu relevanță pentru SEE)

2.10.2008   
            
            
               RO
            
            
               Jurnalul Oficial al Uniunii Europene
            
            
               L 263/12
            
         
      DECIZIA COMISIEI
   
   din 30 septembrie 2008
   privind neincluderea Beauveria brongniartii și a permanganatului de potasiu în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin aceste substanțe
   [notificată cu numărul C(2008) 5106]
   (Text cu relevanță pentru SEE)
   (2008/768/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 8 alineatul (2) paragraful al patrulea,
   întrucât:
   
               (1)
            
            
               Articolul 8 alineatul (2) din Directiva 91/414/CEE prevede că un stat membru poate autoriza, de-a lungul unei perioade de 12 ani de la data notificării respectivei directive, introducerea pe piață a produselor de protecție a plantelor care conțin substanțe active ce nu sunt menționate în anexa I la directiva respectivă și care se află deja pe piață la doi ani de la data notificării directivei, timp în care se efectuează o examinare progresivă a acestor substanțe în cadrul unui program de lucru.
            
         
               (2)
            
            
               Regulamentele (CE) nr. 1112/2002 (2) și (CE) nr. 2229/2004 (3) ale Comisiei stabilesc dispoziții detaliate de punere în aplicare a etapei a patra din programul de lucru menționat la articolul 8 alineatul (2) din Directiva 91/414/CEE.
            
         
               (3)
            
            
               
                  Beauveria brongniartii și permanganatul de potasiu sunt substanțe desemnate în etapa a patra a programului.
            
         
               (4)
            
            
               Singurii notificatori pentru Beauveria brongniartii și pentru permanganatul de potasiu au informat Comisia la data de 5 septembrie 2007, respectiv la 22 februarie 2008, că nu mai doresc să participe la programul de lucru pentru aceste substanțe active și, prin urmare, nu vor fi prezentate informații suplimentare. În consecință, aceste substanțe active nu ar trebui să fie incluse în anexa I la Directiva 91/414/CEE.
            
         
               (5)
            
            
               Pentru substanțele active pentru care există doar o perioadă scurtă de preaviz pentru retragerea produselor de protecție a plantelor care conțin astfel de substanțe, este rezonabil să se prevadă o perioadă de grație, limitată la 12 luni, pentru eliminarea, depozitarea, introducerea pe piață și utilizarea stocurilor existente, pentru a limita utilizarea acestor stocuri la o singură perioadă de vegetație ulterioară. În cazul în care se prevede o perioadă de preaviz mai lungă, acest termen poate fi redus astfel încât să expire la sfârșitul perioadei de vegetație.
            
         
               (6)
            
            
               Prezenta decizie nu aduce atingere introducerii unei cereri pentru aceste substanțe active, în conformitate cu dispozițiile articolului 6 alineatul (2) din Directiva 91/414/CEE în vederea unei posibile includeri a acestora în anexa I la directiva respectivă.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Substanțele active enumerate în anexa I la prezenta decizie nu se includ ca substanțe active în anexa I la Directiva 91/414/CEE.
   Articolul 2
   Statele membre se asigură că:
   
               (a)
            
            
               autorizațiile pentru produsele de protecție a plantelor care conțin substanțele active enumerate în anexa I sunt retrase până la 30 martie 2009;
            
         
               (b)
            
            
               de la data publicării prezentei decizii, nu se mai acordă și nu se mai reînnoiește nicio autorizație pentru produse de protecție a plantelor care conțin aceste substanțe active.
            
         Articolul 3
   Orice perioadă de grație acordată de statele membre în conformitate cu articolul 4 alineatul (6) din Directiva 91/414/CEE este cât mai scurtă posibil și expiră cel târziu la 30 martie 2010.
   Articolul 4
   Prezenta decizie se adresează statelor membre.
   
      Adoptată la Bruxelles, 30 septembrie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 230, 19.8.1991, p. 1.
   
      (2)  JO L 168, 27.6.2002, p. 14.
   
      (3)  JO L 379, 24.12.2004, p. 13.